Hans Wilhelm von Thümmel

Hans Wilhelm von THÜMMEL (naskiĝinta la  en Schönfeld apud Lepsiko, mortinta la  en Altenburg) estis germana verkisto, politikisto, ĉefkonstruisto kaj diplomato je Saksio-Gotao-Altenburg. Frato li estis la verkisto Moritz August von Thümmel.

 Vivo 
Post studoj ĉe la universitato de Lepsiko li fariĝis paĝio en Gotao kaj en 1765 kamerlengo (1765) kaj ĉambra asesoro. Akompanis li baronon de Villiers kaj poste princon Augusto dum vojaĝoj tra Germanujo kaj Italujo. En 1783 oni nomumis lin ĉambra vicestro je Altenburg kie li engaĝiĝis por forigo de nejustaj servutoj kaj por starigo de malriĉulejoj. En 1805 li estiĝis sekreta konsilisto kaj ministro vivonte alterne en Gotao kaj Altenburg.

Danke al li estiĝis apud Gotao la (poste ree malaperinta) setlejo de malriĉuloj je Neufrankenroda (Hörsel) kaj modernigis la urbon Gotao i.a. per forigo de fortikaĵoj. Ankaŭ je Altenburg kelkaj domoj ekestis nur danke al li.

Jam antaŭe oni estis sendinta lin en diplomatan servon, ekz. en 1782 al la imperiestra ĉefkomandejo al Frankfurto kaj al Danujo (1803). Sed kiam en 1806 Gotao fariĝis parto de la Rejna Federacio, oni sendis lin (1807) Berlinon, Kenigsbergon, Dresdenon kaj Parizon al Napoleono Bonaparte. Inter 1808 kaj 1817 li povis denove koncentriĝi pri normala laboro.

Tombo lia troviĝas sub radikoj de granda kverko je Nöbdenitz, kie troviĝis unu lia bieno.

 Verkoj 
 Lettres à Clio, Ronneburg 1808 (por flati Talleyrand)
 Statistische, geographische und topographische Beiträge zur Kenntnis des Herzogtums Altenburg, Altenburg 1818
 Aphorismen eines Siebenundsiebzigjährigen, 1818
 Aforismoj el la postlasitaĵoj Nachgelassene Aphorismen, Frankfurto 1827

 Fonto 
 "Thümmel" - ĉe: Pierers Universal-Lexikon, volumo 17. Altenburg 1863, p. 557

 Eksteraj ligiloj 

 "Hans Wilhelm von Thümmel: Der Mann unter der 1000-jährigen Eiche" - ĉe: paĝaro de Kastelo Posterstein (pri lia tombo subkverka)
 ligiloj ĉe DDB

Kategorio:Germanaj politikistoj
Kategorio:Aforismistoj
Kategorio:Germanaj arkitektoj
Kategorio:Naskiĝintoj en Lepsiko
Kategorio:Naskiĝintoj en 1744
Kategorio:Mortintoj en 1824
Kategorio:Germanaj diplomatoj